
OBLAKOVA ULICA 5
3000 CELJE    
tel: (03) 42 33 000
fax: (03) 42 33 757

                                                                                   Postopek: EN_N_152_2025-MŠ_
  23. 07. 2025                                                                                                                                                                        

POVABILO K ODDAJI PONUDBE 

Vabimo vas k oddaji ponudbe za:
 
PREDMET EN: Storitev Varnostno-operativni center za obdobje 1 leta

Splošni pogoji za sodelovanje
Ponudnik mora poznati informacijsko okolje bolnišničnega informacijskega sistema v SB Celje.

Namen povpraševanja
Namen povpraševanja je pridobitev ponudb za vzpostavitev Varnostno operativnega centra v okolju informacijskega sistema SB Celje. Ponudniki morajo pri svoji ponudbi izpolnjevati vse navedene krovne in tehnične zahteve. Prav tako morajo stroški storitve vsebovati vso vsebino, ki je zahtevana v tem povpraševanju.

Krovne zahteve 
Ponudnik mora izpolnjevati naslednje zahteve:
· Ponudnik mora kakovost svojega poslovanja dokazovati s pridobljenima ISO/IEC 27001 in ISO 22301 standardoma.
· Ponudnik mora imeti dokazljivo vzpostavljen 3-nivojski Varnostno operativni center vsaj 4 leta.
· Na vsakem nivoju mora delovati vsaj 5 oseb, ki govorijo slovenski jezik in so neposredno zaposlene pri ponudniku.
· Ponudnik mora strokovno usposobljenost dokazovati z naslednjimi certifikati:
· CEH (ali primerljiv nivo certifikata) vsaj 3 osebe
· OSEP (ali primerljiv nivo certifikata) vsaj 1 oseba
· OSCP (ali primerljiv nivo certifikata) vsaj 1 oseba
· CTIA (ali primerljiv nivo certifikata) vsaj 1 oseba
· Ponudnik mora usposobljenost dokazovati vsaj z eno referenco (podjetje, ki je vključeno v Varnostno operativni center) v velikosti najmanj 1.000 zaposlenih.
· Ponudnik mora imeti v Varnostno operativni center vključenih vsaj 50 različnih podjetij
· Oddaja ponudb s podizvajalci ni dovoljena.


Tehnične zahteve 
Tehnična rešitev s katero bo ponudnik izvajal svojo storitev mora vključevati:
· Polno integracijo obstoječe XDR rešitve (Sophos)
· SIEM sistem (SIEM sistem ne sme biti v oblaku – podatki se morajo hraniti v Sloveniji) najmanj za dobo 6 mesecev. V SIEM sistem se bodo integrirali posamezni podsistemi okolja SB Celje. Točna integracija bo določena v izvedbeni fazi, najmanj pa se predvideva integracija naslednji podsistemov:
· AD okolje z DC Strežniki
· Windows eventi AD okolja in glavnih strežnikov
· Dogodki na požarni pregradi
· Dogodki na sistemu za varovanje elektronske pošte (Perception Point)
· Dogodki na posameznih pomembnih Linux strežnikih
· XDR sistem
· NDR sistem sistem za posebna VLAN okolja, ki XDR opreme ne morejo imeti
· Sistem HoneyPot oz. vabe
· Threat Inteligence sistem za zbiranje obveščevalnih podatkov
· Threat Hunting

Zahteve ob vzpostavitvi storitve
· Polna integracija SIEM sistem izvajalca v podsisteme naročnika.
· Integracija SIEM sistema izvajalca z obstoječim SIEM sistemom naročnika (podrobnosti integracij se določijo ob izvedbi).
· Izvedba sistemskega varnostnega pregleda v okolju naročnika + priprava podrobnih priporočil za izboljšanje stanja varnosti. Sistemski varnostni pregled mora biti izveden v celoti po priporočilih DiH.
· Postavitev NDR sistemov v okolje naročnika.
· Postavitev HoneyPot (vabe) v okolje naročnika.

Zahteve med izvajanjem storitve
· 24/7 dežurstvo za spremljanje alarmov in izvajanje triažnega postopka za odzive na alarme. (24/7 dežurstvo se mora dokazljivo izvajati »on-site« na lokaciji ponudnika – torej zgolj »telefonsko« dežurstvo ni zadostno)
· 24/7 odzivanje na vse varnostne dogodke v skladu s Playbook definicijami, ki so definirane ob začetku izvedbe in ki se po potrebi sproti dopolnjujejo oz. spreminjajo.
· V storitev so vključene naslednje storitve:
· 24/7 dežurstvo
· 24/7 triaža
· 24/7 obveščanje, svetovanje, usmerjanje skrbnikov SB Celja pri reševanju dogodkov
· 24/7 proaktivno odzivanje na dogodke v skladu s Playbook definicijami. Proaktivno odzivanje predvideva osnovne akcije, kot so osamitev delovne postaje, podrobnejša analiza delovne postaje in/ali datotek, deaktivacija določenega prometa na požarni pregradi, deaktivacija uporabnika v AD okolju, ureditev osnovnih nastavitev v sistemu za zaščito elektronske pošte.
· Aktivno pridobivanje podatkov preko Threat Inteligence platforme, ki jo zagotovi izvajalec.
· Aktivno sprotno svetovanje naročniku za konstantno izboljševanje stanja varnosti v njegovem informacijskem sistemu.

Zahteve za periodično izvajanje
· Priprava pisnih mesečnih poročil.
· Priprava dokumentov ob posameznih incidentih.
· Kvartalni sestanek z naročnikom na lokaciji naročnika s podrobnimi priporočili za izboljšanje stanja.
· Najmanj kvartalno varnostno skeniranje notranjih sistemov ter zunanjih sistemov.

Ostale zahteve
· Z izbranim ponudnikom se sklene pogodba. 
· Vključenih je 1.200 naprav.
· Storitev se sklene za 12 mesecev in se plačuje mesečno. 

Rok izvedbe je 60 dni po izdaji naročilnice. 

Izvajalec izdela poročilo o izvedenih delih – primopredajni zapisnik, ki ga naročnik po opravljeni primopredaji potrdi.

Naročnik potrdi prevzem storitve v roku 5 koledarskih dni po prejemu le-te s strani izvajalca. Po prejemu potrditve in v skladu s ponudbo izvajalec izstavi račun za opravljeno storitev.

Ponudnik bo izstavil e-račun v začetku vsakega meseca za pretekli mesec. Račun se mora sklicevati na številko naročilnice (ND24xxxxxx), na podlagi katere se izstavlja.

[bookmark: _Hlk108765734]Naročnik evidenčnega naročila je Javni zavod Splošna bolnišnica Celje, Oblakova ulica 5, 3000 Celje.

Osnova za realizacijo storitve je prejem pisnega naročila s strani naročnika. Ponudbe zbiramo informativno za predložitev v presojo odobritve. V kolikor bomo prejeli odobritev s strani pristojnih bomo realizacijo izvedli pri najugodnejšemu ponudniku. 

Cena mora vsebovati vse stroške, popuste, rabate in davek na dodano vrednost.


Naročnik se zavezuje naročeno ter dobavljeno blago plačati v roku  30 dni od datuma uradnega prejema računa oziroma v roku, skladno z veljavno zakonodajo.

Merilo za izbor: najnižja vrednost ponudbe v EUR z DDV ob izpolnjevanju tehničnih zahtev naročnika.


Priloga :
· Ponudbeni predračun
· Izjava o udeležbi fizičnih in pravnih oseb v lastništvu ponudnika

Kontaktna oseba s strani naročnika  za vprašanja:
Matjaž Štinek
E-pošta: matjaz.stinek@sb-celje.si 

Ponudbe pošljite na naslov elektronske pošte 
nabava2@sb-celje.si

z oznako EN_N_152_2025 Storitev Varnostno-operativni center za obdobje 1 leta do najkasneje  30. 07. 2025 do 12 ure.

                                                                                                                         Vodja službe za nabavo
                                                                                nemedicinske opreme, materiala in storitev
                    Matjaž Štinek, univ. dipl. ekon. 


PONUDBENI PREDRAČUN
Na podlagi evidenčnega naročila Storitev Varnostno-operativni center za obdobje 1 leta
oddajamo ponudbo:

Ponudnik:
_____________________________________
_____________________________________
_____________________________________


	A
	B
	C
	D
	E
	I

	zš
	Postavka
	KOL
	EM
	Cena EM brez DDV
	Vrednost brez DDV

	1
	Storitev Varnostno-operativni center za obdobje 1 leta
	12
	Mes
	
	



Vrednost za vse zaporedne številke brez DDV                                     __________________________
Rabat v % in vrednosti                                                                                 __________________________
Vrednost brez DDV z rabatom                                                                  ___________________________
DDV v %                                                                                                           ___________________________
DDV v vrednosti                                                                                             ___________________________
Vrednost skupaj z DDV                                                                               ___________________________

Izračuni v tabeli:
I = C x E
Ponudnik lahko izdela predračun na svojem obrazcu!
Vsi stroški za izvedbo naročila, ki niso posebej specificirani v ponudbenem predračunu, so zajeti v skupni vrednosti ponudbenega predračuna.
Upošteva se, da je ponudnik pred oddajo svoje ponudbe natančno pregledal določila dokumentacije evidenčnega naročila ter vse ostale okoliščine, ki lahko vplivajo na izvedbo storitve. Upošteva se, da je ponudnik pred oddajo svoje ponudbe seznanjen z vsemi predpisi in zakoni glede plačila taks, davkov in ostalih dajatev v RS, da je v celoti preučil dokumentacijo, da je prišel do vseh potrebnih podatkov, ki vplivajo na izvedbo del ter na podlagi vsega tega tudi pripravil svojo ponudbo.
S podpisom ponudnik sprejema zahteve naročnika, navedene v predmetni dokumentaciji evidenčnega naročila.
Rok veljavnosti ponudbe je 60 dni od roka za oddajo ponudbe.

Naročniku izjavljamo, da:
· smo pri izračunu ponudbenih cen upoštevali vse zahteve naročnika iz dokumentacije evidenčnega naročila in vse veljavne predpise, ki urejajo področje predmeta javnega naročila;
· smo pri izračunu ponudbenih cen upoštevali vse stroške, vezane na izvedbo javnega naročila, kot so stroški dela, materialni stroški in ostale stroške, ki vplivajo na izračun ponudbene vrednosti vključno z vsemi popusti;
· ponujena cena  vsebuje vse stroške izvedbe storitve, stroške dela, stroške potrošnega materiala,  prevozne stroške in vse ostale stroške dokumentacije, popuste, DDV in druge dajatve.  V ponudbeni ceni je zajeta tudi vrednost vseh pripravljalnih in drugih storitev za izvedbo predmeta naročila (sodelovanje na  sestankih na sedežu naročnika ali po dogovoru preko videokonference. Naknadno naročnik ne bo priznaval nobenih stroškov, ki niso zajeti v ponudbeno ceno.

Podpisnik v imenu ponudnika:
	Ime in priimek
	

	Podpis
	

	Datum in žig
	





[bookmark: _Hlk202164855]IZJAVA O UDELEŽBI FIZIČNIH IN PRAVNIH OSEB V LASTNIŠTVU PONUDNIKA
v skladu s 6. odstavkom 14. člena Zakona o integriteti in preprečevanju korupcije (ZIntPK-1-UPB2)

Podatki o ponudniku/podizvajalcu (v nadaljevanju ponudniku):

Naziv: _____________________________________ 
Naslov: _____________________________________
Matična številka: ________________________________-

Zakoniti zastopnik ponudnika __________________________________ v postopku sklenitve pogodbe za javno naročilo »Storitev Varnostno-operativni center za obdobje 1 leta«, naročniku Splošna bolnišnica Celje zaradi zagotovitve transparentnosti posla in preprečitve korupcijskih tveganj pri sklepanju pravnih poslov posredujemo izjavo oziroma podatke o udeležbi fizičnih in pravnih oseb z več kot 5-odstotnim deležem v lastništvu ponudnika vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom.

Izjavljam, da je lastniška struktura ponudnika naslednja (podatke lahko podate tudi v prilogi):

1. Podatki o udeležbi fizičnih in pravnih oseb v lastništvu ponudnika
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika

	
	
	

	
	
	

	
	
	

	
	
	



1. Podatki o udeležbi tihih družbenikov v lastništvu družbe:
	Ime in priimek/
Firma pravne osebe
	Naslov prebivališča/
Sedež pravne osebe
	Delež lastništva ponudnika 

	
	
	

	
	
	



1. Podatki o povezanih družbah s ponudnikom (v skladu s 527. členom ZGD-1-UPB3):
	Firma pravne osebe
	Sedež pravne osebe

	
	

	
	



S podpisom jamčim za točnost in resničnost podatkov ter se zavedam, da je sporazum v primeru lažne izjave ali neresničnih podatkov o dejstvih v izjavi, nična.

Seznanjeni smo, da je naročnik dolžan to izjavo oziroma podatke na njeno zahtevo predložiti Komisiji za preprečevanje korupcije.

Datum:................................ 		Žig 		              	 Podpis odgovorne osebe 
Kraj:....................................						.......................................   

